Anthony van Dyck

She ellyneyr Barockagh Flandrynagh Brabantagh va'n Reejerey Anthony van Dyck (shimmey lettraghey t'ayn;ULAN entry. Dy bunneydagh "van Dijck", lesh y daa-ghraaf "IJ", 'syn Ollanish. She Anthony y fockle Baarle da Anthonis ny Antoon yn Ollanish, ga dy row Anthonie, Antonio ny Anthonio ymmydit chammah; 'sy Rangish, s'mennick ta Antoine ymmydit, as 'syn Iddaalish Anthonio ny Antonio. 'Sy Vaarle, va "Van" screeuit lesh king lettyr ny s'menkey derrey ny jeiaghtyn jeianagh (ymmydit ec Waterhouse, myr sampleyr), as va "Dyke" ymmydit car e heihll as ny s'anmey. 22 Mayrnt 1599 – 9 Nollick 1641). Haink er dy ve ny ard-pheinteyr cooyrtey ayns Sostyn erreish da rah y gheddyn 'sy Çheer Injil Yiass as 'syn Iddaal.

Y shiaghtoo mac lesh Frans van Dyck, marçhan sheeidey ass Antwerp, hoshee Anthony peintal tra v'eh feer aeg. Va rah echey myr peinteyr seyr car e yeigyn, as haink er dy ve ny vainshtyr ayns gild Antwerp ayns 1618. Ec y traa shen, v'eh gobbraghey ayns seyrlann y pheinteyr twoaieagh jeh'n eash shen, Peter Paul Rubens, ren cleaney mooar er yn obbyr echey. Ren Anthony gobbraghey ayns Lunnin feie shiartanse dy veeghyn ayns 1621 as hie eh er-ash dys y Flandyryn son tammylt giare roish my ren eh goll dys yn Iddaal. Hannee eh ayn, ayns Genova er y chooid smoo, derrey 1627. Ayns ny 1620yn jeianagh, ren eh goaill jerrey lesh e straih Jallooghrafeeaght jeh etçhalyn cochaslys. Cheau eh queig bleeaney 'sy Flandyryn erreish da çheet er-ash voish yn Iddaal, as, voish y vlein 1630, she peinteyr cooyrtey v'eh er son yn ard-ven-diuc Isabella, Kiannoort Habusburg y Flandyryn. Ayns 1632 hie eh er-ash dys Lunnin dy ve ny ard-pheinteyr cooyrtey, er aghin Halse I Hostyn.

Er lhimmey Holbein, va van Dyck as e cho-emshiragh Diego Velázquez nyn gied pheinteyryn ard-schleioil dobbree myr peinteyryn cochaslyssyn cooyrtey, red chur dy mooar rish y çhaanrey. Ta enney share er er son e chochaslyssyn jeh'n lught ooasle, as er Çhalse I as e vooinjer er lheh. Haink er van Dyck dy ve ny chummaght mooar er peintal cochaslyssyn Hostynagh er feie y nah 150 bleeantyn. Ren eh peintal stooghyn feayn-skeealleydagh as biblagh, goaill stiagh jallooyn, haishbyn eh seyraad ard-yindyssagh myr linneyder, as v'eh ny noader 'syn ushtey-ghaah as 'syn etçhal. Ta'n skeabeydys ard-schleioil, va peintit dy bioyr, anchasley rish ny h-ardjyn mooarey va peintit lesh ny cooneyderyn v'echey. Cheaghil e vod peintal eddyr ny çheeraghyn v'eh gobbraghey, as haink e vod dys e vullagh 'sy jeshid aashit yn eash Hostynagh echey. Ta cummaght as cleaney yn obbyr echey sheeyney stiagh 'syn eash noa-emshiragh. Tra hooar eh baase, v'eh oanluckit ayns Ard-çhiamble Phaayl, Lunnin, red ta taishbyney eh shassoo v'echey car e heihill.

Jallooyn

Imraaghyn

Kianglaghyn magh

Ronney:Ruggyryn 'sy vlein 1599
Ronney:Baaseyn 'sy vlein 1641
Ronney:Etçheyderyn Flandrynagh
Ronney:Peinteyryn cochaslys Flandrynagh
Ronney:Peinteyryn shennaghys Flandrynagh
Ronney:Peinteyryn Barockagh Flandrynagh
Ronney:Peinteyryn cochaslys Sostynagh
Ronney:Peinteyryn firryn Belgagh
Ronney:Peinteyryn firryn Sostynagh
Ronney:Ard-pheinteyryn ny Cooyrtey
Ronney:Jantee phrentyn Varockagh
Ronney:Feallee ass Antwerp
Ronney:Mooinjer Stepney
Ronney:Scoillaryn lesh Peter Paul Rubens